Ọládayọ̀ A. Òkéníyì tí wọ́n bí ní ọjọ́ Kẹrìnlá oṣù Kẹfà ọdún 1988, jẹ́ òṣèré orí-ìtàgé àti àti sinimá ọmọ oeílẹ̀-èdè Nàìjíríà tí wọ́n bí sí orílẹ̀-èdè Amẹ́ríkà. Òun ni gbogbo ènìyàn mọ̀ sí Tresh látàrí ipa rẹ̀ tí.ó kó nínú eré 'The Hunger Games'. Òun náà tún ni ẹ̀dá ìtàn and Danny Dyson nínú eré Terminator Genisys. Wọ́n bí Dayọ̀ ní Ìpínlẹ̀ Jos lóòtọ́, àmọ́ ó dàgbà sí Ìpínlẹ̀ Èkó pẹ̀lú àwọn àbúrò mẹ́rin lẹ́yìn rẹ̀. Bàbá rẹ̀ jẹ́ òṣìṣẹ́ fèyìnti láti ilé-iṣẹ́ aṣọ́bodè ní orílẹ̀-èdè Nàìjíríà, àmọ́ tí ìyá rẹ̀ jẹ́ olùkọ́ lítíréṣọ̀ láti orílẹ̀-èdè Kenya. Òun àti àwọn ẹbí rẹ̀ kó kúrò ní orílẹ̀-èdè Nàìjíríà lọ sí ìlú Indiana ní orílẹ̀-èdè Amẹ́ríkà, kí wọ́n tún tó kó lọ sí California ní orílẹ̀-èdè.Amẹ́ríkà bákan náà. Ó kẹ́kọ̀ọ́ gboyè àkọ̀kọ́ nínú ìmọ̀ visual communications ní ilé-ẹ̀kọ́ Anderson University (Indiana) ní ọdún 2009. Ṣáájú kí ó tó kópa nínú eré The Hunger Games, Òkéníyì ti ṣiṣẹ́ ní àwọn sinimá ẹsẹ̀-kùkú àti yíya eré ìtàgé.